《采芝生诗三首 其一》
元代·贝琼

功名不可恃，利禄恒为愆。举世纷蚁集，伊人倏鸿骞。

十年不出户，上友绮与园。金芝敷九葩，煌煌生石间。

朝阳晞宿露，光辉一何鲜。采之备服食，度世希神仙。

永谢城市人，振衣百尺巅。黄虞怅已远，肆志独超然。

作者简介：贝琼(1314～1379）初名阙，字廷臣，一字廷琚、仲琚，又字廷珍，别号清江。约生于元成宗大德初，卒于明太祖洪武十二年，年八十余岁。贝琼从杨维桢学诗，取其长而去其短；其诗论推崇盛唐而不取法宋代熙宁、元丰诸家。文章冲融和雅，诗风温厚之中自然高秀，足以领袖一时。著有《中星考》、《清江贝先生集》、《清江稿》、《云间集》等。